Diari Oficial de la Generalitat Valenciana


Sumari del DOGV 3443, del 26-02-1999 (1999/984)

Aprovació definitiva de la relació de béns, drets i titulars afectats i determinació del preu just.
---------------------------------------------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/984


Organisme emissor
:   Ajuntament de la Vila Joiosa

Tipus de document
:   Anunci

Aprovació definitiva de la relació de béns, drets i titulars afectats i determinació del preu just. [1999/L984]
  
L'alcaldia-presidència, en compliment del que disposen els articles 21 i següents de la Llei d'Expropiació Forçosa, i en relació amb l'expedient que se segueix per procedir a l'expropiació forçosa dels terrenys necessaris per a la ubicació del canal de presa, així com per l'ocupació temporal dels terrenys necessaris per a l'execució de les obres al llarg del traçat de col·lector, ha procedit a dictar el decret següent:
  
«Vist que en el Butlletí Oficial de la Província d'Alacant núm. 195, de data 27 d'agost de 1998, en el Diari Oficial de la Generalitat Valenciana núm. 3.322, de data 3 de setembre de 1998, en el tauler d'anuncis de l'Ajuntament de la Vila Joiosa, des del dia 18 d'agost fins el dia 4 de setembre de 1998, en el diari Información el dia 26 d'agost de 1998, i de forma corregida el dia 29 d'agost de 1998; apareix publicat l'edicte relatiu a la informació pública del projecte de canalització d'aigües pluvials.
  
Atès que durant el termini de 15 dies hàbils comptadors a partir de la darrera d'aquestes publicacions, efectuada el 4 de setembre de 1998, no s'ha produït cap reclamació.
  
Atès que s'ha fet la notificació individualment als interessats que apareixen en la llista publicada.
  
Es considera aprovada definitivament la relació de béns, drets i titulars afectats i la necessitat de l'ocupació en compliment de l'acord del ple de data 7 de maig de 1998.
  
Cal, a continuació, determinar del preu just per acord mutu, si és possible.
  
En conseqüència, he resolt:
  
Primer
  
Publicar conjuntament la relació de béns, drets i titulars afectats, considerant-la definitivament aprovada, amb indicació de les valoracions actualitzades i individualitzades de cadascuna de les parcel·les, en el Butlletí Oficial de la Província d'Alacant, Diari Oficial de la Generalitat Valenciana, en un dels diaris de major circulació de la província i al tauler d'anuncis, i la descripció i valoració dels quals és la següent:
  
Valoració de les parcel·les afectades per l'expropiació forçosa, el projecte de canalització d'aigües pluvials
  
A) Expropiació valors 1993
  
Agre-regadiu = 1.000.000 PTA/fanecada = 1.202 PTA/m²
  
Secà-conreu-pasto: 500.000 PTA/fanecada = 601 PTA/m²
  
B) Ocupació temporal. Valors 1993
  
Renda anual: 8,5%
  
Citrics-regadiu: V = 1.202 x 0,085 x n/12 = 34 PTA/m²
  
n = núm. de mesos que durarà l'ocupació = 4 mesos segons el projecte aprovat
  
Secà-conreu-pastura: V = 601x0,085xn/12 = 17 PTA/m²
  
n = núm. de mesos que durarà l'ocupació = 4 mesos segons el projecte aprovat
  
C) Indemnització plantacions afectades. Valors 1993
  
Cítric-regadiu:
  
Densitat = 50 arbres/fanecada = 1 arbre 17 m²
  
Classificació: tipus A = en plena producció.
  
Tipus B = improductiu.
  
Valor indemnització cítric tipus A: 6.500 PTA/un.
  
Valor indemnització cítric tipus B: 1.000 PTA/un.
  
Plantacions secà (ametlers, oliveres)
  
Densitat = 1 árbol/30 m²
  
Valor indemnització arbre: 4.500 PTA/un.
  
D) Premi d'afecció = 5%
  
E) Actualització valoracions 1993 conforme al IPC
  
- Any 1993: 4,9%
  
- Any 1994: 4,3%
  
- Any 1995: 4,3%
  
- Any 1996: 3,2%
  
- Any 1997: 1,8%
  
Factor actualització: 1,049 x 1,043 x 1, 043 x 1, 032 x 1, 018 = 1,2 (20%)
  
Segon
  
S'estableix el termini de 15 dies comptadors a partir de la notificació d'aquesta o, si escau, a partir de la darrera de les publicacions assenyalades, perquè els interessats, a la vista de les valoracions efectuades, proposen el preu en què consideren o valoren la finca que ha de ser objecte de d'expropiació o ocupació temporal. Si s'accepta l'oferta expressament, o si no es contesta en el termini esmentat, es farà el pagament o consignació de la quantitat oferta i la finca podrà ser ocupada, consegüentment, sense que hi puga haver cap tipus de reclamació.
  
Tercer
  
En el supòsit que els interessats rebutgen el preu fundat ofert per l'administració, l'expedient d'apreuament passarà al Jurat Provincial d'Expropiació.
  
Quart
  
Notificar personalment als afectats el contingut d'aquest acord, amb la indicació que contra ell, definitiu en via administrativa, podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la recepció. Durant el mes d'agost no transcorrerà el termini per interposar el recurs esmentat. Tot això sense perjudici del que estableix l'article 14 de la Llei 29/1998, de 13 de juliol. Podrà exercir qualsevol altre mitjà d'impugnació que estime procedent. Així mateix, s'indica que aquest anunci es publica als efectes previstos en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als interessats que siguen desconeguts, dels quals s'ignore el domicili o quan intentada la notificació no s'haja pogut dur a terme, indicant que en aquests supòsits, el termini de dos mesos per interposar el recurs contenciós administratiu haurà de comptar a partir de la darrera de les publicacions esmentades».